Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก
20 ต.ค. 2559

ดัชนี SET ปิดภาคเช้า
Close          1,494.58          Volume          B23,668M
Change          +8.30          %Change          +0.56%
 
สรุปภาวะตลาดภาคเช้า
ดัชนีเปิดตลาดปรับตัวขึ้นสอดคล้องกับตลาดหุ้นต่างประเทศและแกว่งตัวอยู่ในแดนบวกได้ตลอดภาคเช้าจากแรงหนุนตลาดหุ้นสหรัฐที่ปรับขึ้นขานรับรายงาน Beige Book + ราคาน้ำมันดิบที่ปรับขึ้นแรงขานรับรายงานสต็อกน้ำมันดิบของสหรัฐปรับตัวลงผิดคาด แรงซื้อกระจายตัวทั้งตลาดโดยมีแรงซื้อเด่นในหุ้นกลุ่มพลังงาน
 
แนวโน้มภาคบ่ายตามค่าสัญญาณทางเทคนิค
ในกราฟรายวันดัชนีปรับขึ้นจากแรงหนุนแนวรับขาขึ้นเส้น 5 วัน ผ่านยืนแนวต้านช่วงแขน  BULLISH FLAG เป็นสัญญาณซื้อ ขณะที่แนวขึ้นรูปแบบ V-SHAPE หลักยังคงอยู่  + ค่าสัญญาณ RSI ที่เริ่มปรับขึ้น เป็นสัญญาณบวกการขึ้นต่อ อย่างไรก็ตามการสร้างแท่งเทียน STAR อาจกดดันให้การขึ้นเริ่มมีแรงกดดัน
ดังนั้นประเมินว่า SET  ภาคบ่ายแนวโน้มปรับตัวขึ้นต่อในกรอบแคบ
แนวรับ  1,488  แนวต้าน 1,501
 
Stock of the town @Kusjung
 
CSS   ซื้อเก็งกำไร
ราคาปิด  2.66  บาท
แนวรับ  2.62 บาท / แนวต้าน 2.80 บาท / Cut loss  2.56 บาท
กราฟระยะสั้นพลิกตัวขึ้นเป็น V shape และราคาสามารถตัดเส้น EMA 10 วันขึ้นมาเป็นสัญญาณซื้อได้สำเร็จ  อีกทั้งเครื่องมือ RSI + MACD ชี้ขึ้นสนับสนุน จึงคาดว่าจะปรับตัวขึ้นต่อได้
 
SELIC  ซื้อเก็งกำไร **Globlex Securities เป็นผู้ร่วมจัดจำหน่ายหุ้นเพิ่มทุนในครั้งนี้ซึ่งจะได้รับค่าธรรมเนียมในฐานะผู้จัดจำหน่าย**
ราคาปิด  4.00  บาท
แนวรับ  3.98  บาท / แนวต้าน 4.20  บาท / Cut loss  3.92  บาท
กราฟราย 15 นาทีโค้งตัวขึ้นแบบกะทะหงาย (Rounding bottom) โดยล่าสุดราคาตัดเส้น EMA 10 วันขึ้นได้ พร้อมด้วยเครื่องมือ RSI + MACD ชี้ขึ้นสนับสนุนทิศทาง จึงคาดว่าจะสามารถดีดตัวขึ้นได้
 
ข่าวสำคัญช่วงเช้า
ฟิทช์ เรทติ้งส์ เผยว่าธุรกิจโทรคมนาคมของไทยยังคงต้องเผชิญกับแรงกดดันในปีนี้ เนื่องจากอัตราการขยายตัวที่ชะลอตัวลงของรายได้ แรงกดดันที่มีต่อกำไรเบื้องต้น และข้อกำหนดเรื่องการลงทุนในระดับสูง
ผลการสำรวจความคิดเห็นที่จัดทำโดย CNN และ ORC เผย นางฮิลลารี คลินตัน  มีคะแนนนำเหนือนายโดนัลด์ ทรัมป์ ในศึกดีเบตครั้งสุดท้ายไปด้วยคะแนน 52% ต่อ 39%
นายวิลเลียม ดัดลีย์ ประธานธนาคารกลางสหรัฐ (เฟด) สาขานิวยอร์กเปิดเผยว่า เฟดใกล้ที่จะบรรลุเป้าหมายนโยบายทางการเงินแล้ว ซึ่งจะนำไปสู่การขึ้นอัตราดอกเบี้ยในปีนี้
MCOT เผยการเจรจา 3 ช่องค้างชำระค่าบริการ MUX เป็นไปในเชิงบวก
AGE เผยออเดอร์ถ่านหินเพิ่มใน H2/59 หนุนยอดขายทั้งปีนี้ตามเป้า 2.2 ล้านตัน, เผยราคาถ่านหินสูงสุดรอบ 3 ปีส่งผลเชิงบวกต่อผลงาน H2/59 และปี 60, เจรจาพันธมิตรเวียดนามรุกทำการตลาดเพิ่ม,โครงการร่วมทุนสรุปปลายปีนี้
HOTPOT เล็งจับมือพันธมิตรท้องถิ่นเพิ่มสาขาใน CLMV จากมี 1 ร้านในลาว, หวังพันธมิตรใหม่เสริมแกร่งฐานทุน